Krista Mørkøre

Krista Mørkøre (fødd 1998) er ein føroyskur svimjari, sum svimir fyri Ægir og Føroyar (ÍSB). Krista ber brek og svimur tí í kappingum sum eru fyri fólk við breki, brekið hjá Kristu er bólkað sum S10. Hon luttekur tó eisini í vanligum svimjikappingum í Føroyum. Á Ægir Stevnu í februar 2011 vann hon eina bronsunál í 50 metrum frí.Svimjing.com Krista fekk í 2007 ein svull í heilan, ið ger at hon hevur lammilsi í høgru síðu av andlitinum og hevur ataxi í høgra armi og beini. 

Í 2016 kláraði Krista at kvalifisera seg til EM fyri parasvimjarar, ið varð mánaðarskiftið apríl-mai 2016 og til Paralympisku leikirnir í Rio, ið verða 7. til 18. septembur 2016. Í Rio skal hon svimja 50m, 100m og 400m frísvimjing. Krista svimur undir føroyska Merkinum av tí at ÍSB er fullgyldugur limur, og var við til at stovna IPC.Portal.fo - Krista Mørkøre við til Paralympisku leikirnar í Rio 2016

 Lívsleið innan svimjing 

 Paralympisku leikir 2016 
Krista Mørkøre skal luttaka á summar-PL 2016 í Rio de Janeiro. Leikirnir eru frá 7. til 18. september. Tíðirnar eru lokalar tíðir ið eru fýra tímar frammanfyri føroyska tíð.in.fo - Krista Mørkøre skal til Rio at svimja , Sólvit Nolsø 31. august 2016 Hon svam hesar tíðir:
 50m frí innleiðandi við tíðini 32:54
 100m frí innleiðandi við tíðini 1:12.4
 400m frí innleiðandi við tíðini 5:18.50

 Croatia Open 2016 
Silvur í 50 m frísvimjing á langgeil við tíðini 32.41svimjing.com - Krista silvur í kapping í Kroatia

 British National Para Swimming Championships 2015 
Gull í 400 frí við tíðini 5:17.07
Gull í 100 frí við tíðini 1:08.49 (persónligt met)
Gull í 50 frí við tíðini 31.69 (persónligt met)
Silvur í 100 bringu við tíðini 1:31.00 (betring av hennara persónliga meti við 2.4 sekundum)svimjing.com - Krista 2 gull og 1 silvur á British Para Swimming Championships 2015

 HM 2015 í Glasgow 
Krista luttók á HM í svimjing fyri brekað, sum varð í døgunum 13. til 19. juli 2015 í Glasgow. Hon luttók í bólkunum S10 og SB9.
Mánadag 13. juli: Kvinnur 50 frí S10
Mikudag 15. juli: Kvinnur 100 bringu SB9
Fríggjadag 17. juli: Kvinnur 100 firvald S10
Leygardag 18. juli: Kvinnur 100 frí S10
Sunnudag 20. juli: Kvinnur 400 frí S10

 Úrslit 
Krista vann ikki nakað heiðursmerki, men hon svam sínar til tá bestu tíðir og setti sostatt persónlig met í øllum fýra kappingum, ið hon luttók í.

Í 50 frí svam hon 32.01 har hennara besta tíð áðrenn hetta var 32.33.
Í 100 bringu svam hon 1:33.40 har hennara besta tíð var 1:33.43
Í 100 frí svam hon 1:08.76 har hennara besta tíð var 1:08.91
Í 400 frí svam hon 5:23.52 har hennara besta tíð var 5:37.52- Krista setti 4 persónlig met á HM fyri brekað 2015

 Danish Open 2015 
Krista luttók á Danish Open 2015 í Esbjerg í mars 2015.
Silvur í 200 metra frí við tíðini 2:37.85, ið var persónligt metsvimjing.com - Krista 2:35.97, silvur og persónligt met á Danish Open 2015

 Danish Open 2014 
Krista luttók á Danish Open 2014 í Esbjerg 7.-9. mars 2014. Alt í alt vann Krista 1 gull, 2 silvur og 2 bronsu á hesi stevnu, og setti 7 persónlig met.
Gull í 50 metrar firvald við tíðini 36.82
Silvur í 100 firvald við tíðini 1:32.66
Silvur í 50 m bringu við tíðini 45.09 
Bronsu í 200m frísvimjing við tíðini 2:36:31 (persónligt met) 
Bronsu í 400 m frí við tíðini 05:40.62

 NM - International Para Games 2013 í Stokkhólmi 
Krista luttekur í Norðurlendskari Meistarastevnuni fyri brekað, sum eisini verður nevnd International Para Games 2013 í Stokkhólmi fyrsta vikuskifti í november 2013.Svimjing.com, Krista Mørkøre til NM / Stockholm International Para Games 2013
Bronsu í 400 m frí við tíðini 5:35.77, sum var persónligt metSvimjing.com, Krista Mørkøre bronsu í 400 frí á NM í Stokkhólmi
50 m firvald við tíðini 37.72, sum var persónligt met

 IDM 2013 í Týsklandi 
Krista luttók á IDM kapping í Týsklandi í mai 2013, kappingin nevnist  27. Internationale Deutsche Meisterschaften Im Scwimmen Der Behinderten. Hon vann 5 bronsu heiðursmerki.Svimjing.com Krista fimm ferðir bronsu á IDM 2013 í Berlin Hon var 14 ára gomul, tá hon luttók í kappingini. Miðja verður ímóti at hon megnar at kvalifisera seg til Paralympisku Leikirnir í Rio í 2016.Sportal.fo Krista vunnið fýra heiðursmerki

 German Open 2011 í Berlin 
Kappingin gekk fyri seg á langgeil, 25. Internationale Deutsche Meisterschaften im Schwimmen. Krista var 12 ára gomul, tá hon luttók í hesi kappingini.
 Silvur í 50 bringu við tíðini 47.01
 Silvur í  100 frí við tíðini 1:15.08
 Silvur í 50 firvald við tíðini 46.42Svimjing.com Krista koyrir á í Berlin
 Bronsu í 400 frí við tíðini 5:51.29
 bronsu í 200 frí við tíðini 2:48.25
 bronsu í 100 bringu við tíðini 1:42.09
 bronsu í 200 blandað við tíðini 3:28.06

 Keldur 

Bólkur:Føroyskir svimjarar
Bólkur:Føðingar í 1998
Bólkur:Luttakarar á Paralympisku Leikunum